# Ruth Núñez

Ruth Núñez (Málaga, 7 d'abril de 1979) és una actriu espanyola, coneguda per interpretar a Beatriz Pérez Pinzón a Yo soy Bea.

## Biografia

El seu debut professional va tenir lloc a la televisió, quan va interpretar un petit paper, un personatge anomenat Aurora, a la sèrie "Periodistas", l'any 1998. En aquest mateix any va intervenir també en un curtmetratge de Teresa Marcos, "Lencería de ocasión", encarnant Luisa. A l'any següent l'actriu es va fer molt popular quan es va incorporar a la sèrie "Compañeros", en el paper de Tanja, la noia que arriba de Bòsnia fugint de la guerra, i que va interpretar fins a l'any 2001.
L'any 2000 participa en dos llargmetratges per a la pantalla gran, "Adiós con el corazón", de José Luis García Sánchez i "Yoyes", dirigida per Helena Taberna, i en el qual l'actriu fa el paper de Bego. L'any 2001 treballa en la pel·lícula "No te fallaré", juntament amb altres actors de "Compañeros", i aquest mateix any té lloc el seu debut als escenaris, amb les obres "Dark Dreams Club" i "Cangrejos de pared", a les que seguiria, l'any 2002, "La enfermedad de la juventud".L'any 2003 treballa en la producció " El pantano", com a Herminia, així com en el curtmetratge de Jesús García "Dejavu", al que li segueix, el 2004 "NotamotoF" de Rubén Coca.
L'any 2006, i fins al 2009, és Bea a la sèrie "Yo soy Bea". L'any 2009 torna als escenaris per representar l'obra "Romeo y Julieta" en el paper principal, i el 2010 representa, fins al 2011, "Monologos de la vagina-de Eve Ensler".L'any 2012 s'incorpora a una nova sèrie de la cadena Telecinco, "Frágiles", en el paper de Lola. L'actriu ha participat també en diversos papers de repartiment en altres sèries com "Hospital Central", "Policías, en el corazón de la calle" o "El comisario".
Pel seu paper en la sèrie "Yo soy Bea" ha estat nominada en diverses ocasions, pel Fotogramas de Plata, per al Premi concedit per la Unió d'Actors, per al Premi TP d'Or o per als Premis Zapping. També va merèixer una menció especial al Festival de Cinema de Màlaga pel seu treball en el curtmetratge "Lencería de ocasión".

## Filmografia
### Televisió

| Papers fixos Compañeros (1999-2001). Antena 3. Com Tanja. El Pantano (2003). Antena 3. Com Herminia. Yo soy Bea (2006-2008). Telecinco. Com Bea. Frágiles (2012-2013). Telecinco. Com Lola. | Personatges episòdics Periodistas (1998). Com Aurora. Hospital Central (2000). Com Laura. Policías, en el corazón de la calle (2002). Com Estrella. Compañeros (2002). Torna a l'últim capítol de la sèrie. El Comisario (2004). Com Olga Monforte. |

### Cinema

| Llargmetratges Adiós con el corazón (2000), de José Luis García Sánchez. Com Doncella. No te fallaré (2001), de Manuel Ríos San Martín. Com Tanja. Yoyes (2000), d'Helena Taberna. Com Bego. | Curtmetratges Lencería de ocasión (1999), de Teresa Marcos. Com Luisa. Dejavu (2003) de (Jesús García). NotamotoF (2004), de Rubén Coca. |

### Teatre

* Dark Dreams Club(2001)
* Cangrejos de pared, (2001)de Alfonso Vallejo
* La enfermedad de la juventud,(2002 Ferdinand Bruckner
* Romeo y Julieta (2009), de Will Keen. Com Julieta.
* Monologos de la vagina-de Eve Ensler] (2010/2011).

## Premis i nominacions

| Any | Premi | Categoria | Títol | Resultat |
| 1999 | Festival de Cine de Málaga | Curtmetratges | Lencería de ocasión | Guanyadora |
| 2007 | Fotogramas de Plata | Millor actriu de televisió | Yo soy Bea | Nominada |
| 2007 | Premis Unió de Actors | Millor actriu | Yo soy Bea | Nominada |
| 2007 | TP de Oro, Espanya | Millor actriu | Yo soy Bea | Nominada |
| 2007 | Premis Zapping | Millor actriu | Yo soy Bea | Nominada |
| 2008 | Premis Unió de Actors | Millor actriu | Yo soy Bea | Nominada |

## Referències

* ↑ «Biografía de Ruth Núñez» (en castellà). biografias. [Consulta: 13 febrer 2014].
* 1 2 3 4 5 6 «Ruth Núñez-Awards» (en anglès). imdb. [Consulta: 13 febrer 2014].

## Enllaços externs

* Página web (no oficial) de Ruth Núñez:
* Fansite de Alejandro Tous y Ruth Nuñez